**Atbildes uz jautājumiem par**

**4.1.2.2. pasākumu "Veselības veicināšanas un slimību profilakses pasākumu īstenošana vietējai sabiedrībai"**

**Izmantotie saīsinājumi:**

**Aģentūra** – Centrālā finanšu un līgumu aģentūra

**Atlases nolikums** – Eiropas Savienības kohēzijas politikas programmas 2021.–2027.gadam 4.1.2. specifiskā atbalsta mērķa “Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju” 4.1.2.2. pasākuma “Veselības veicināšanas un slimību profilakses pasākumu īstenošana vietējai sabiedrībai” projektu iesniegumu atlases nolikums

**MK noteikumi** – Eiropas Savienības kohēzijas politikas programmas 2021.–2027. gadam 4.1.2. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju" 4.1.2.2. pasākuma "Veselības veicināšanas un slimību profilakses pasākumu īstenošana vietējai sabiedrībai" īstenošanas noteikumi

**Pasākums** – Eiropas Savienības kohēzijas politikas programmas 2021.–2027. gadam 4.1.2. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju" 4.1.2.2. pasākums "Veselības veicināšanas un slimību profilakses pasākumu īstenošana vietējai sabiedrībai"

**VM** – Veselības ministrija

**KPVIS** - Kohēzijas politikas fondu vadības informācijas sistēma

**PIL** – Publisko iepirkumu likums

**IUB** – Iepirkumu uzraudzības birojs

Saturs

[1. Vispārīgi jautājumi 2](#_Toc173762646)

[2. Īstenošanas nosacījumi 2](#_Toc173762647)

[3. Vērtēšana un lēmumu pieņemšana 2](#_Toc173762648)

[4. Attiecināmās izmaksas 2](#_Toc173762649)

[5. Projekta iesnieguma aizpildīšana un pielikumi 3](#_Toc173762650)

[6. Sadarbības partneri 3](#_Toc173762651)

|  |  |  |
| --- | --- | --- |
| **Nr.p.k.** | **Jautājumi** | **Atbildes** |
| Vispārīgi jautājumi | | |
| 1.1. | Vai projekta iesniegumu var sagatavot un īstenot projektu pašvaldības izveidota iestāde? | *Atbilstoši MK noteikumu 14.punktam, projekta iesniedzējs ir pašvaldība, kura veic vietējās sabiedrības veselības veicināšanas un slimību profilakses pasākumus.*  *Ja pašvaldība kādu iemeslu dēļ pati nevar īstenot projektu, tā ar konkrētu domes lēmumu var deleģēt projekta īstenošanu kādai no pašvaldības iestādēm, kura uz attiecīgā lēmuma pamata rīkosies kā pašvaldības pārstāvis konkrētās pašvaldības vārdā, t.i., veiks nepieciešamos projekta sagatavošanas un vēlāk īstenošanas darbus.*  *Skaidrojam, ka pašvaldības iestāde, kurai tiks deleģēts projekta iesniegšanas un īstenošanas uzdevums nav uzskatāma par projekta iesniedzēju un vēlāk par finansējuma saņēmēju, bet par projekta iesniedzēja/finansējuma saņēmēja deleģēto pārstāvi (pārstāv pašvaldību uz lēmuma pamata), kas nozīmē to, ka KPVIS kā projekta iesniedzējs tiek norādīta attiecīgā pašvaldība. Līdz ar to jāpiemin, ka atbildība par projekta realizāciju (t.sk. iespējamām kļūdām / neatbilstībām un izdevumu attiecināmību) gulstas tieši uz pašvaldību, kas būs norādīta kā finansējuma saņēmējs.*  *Ja atbilstoši Pašvaldību likuma 20.pantam, ir izveidota pašvaldības administrācija vai centrālā pārvalde un ja pašvaldības saistošos noteikumos ir noteikts, ka konkrētai pašvaldības iestādei ir deleģēta funkcija nodrošināt Eiropas Savienības struktūrfondu projektu sagatavošanu, iesniegšanu, līguma slēgšanu un to īstenošanu, tad projekta iesniedzējs un finansējuma saņēmējs būs izveidotā struktūrvienība.*  */16.08.2024./* |
| 1.2. | Vai ir noteikts atbalstāmo jomu minimums, kas jāiekļauj projekta iesniegumā? | *MK noteikumi nenosaka atbalstāmo jomu apjomu, par kurām jāplāno pasākumi, tomēr aicinām ietvert vairākas jomas un pasākumus īstenot maksimāli plaši.*  *Papildus norādām, ka “Projektu iesniegumu vērtēšanas kritēriji un to piemērošanas metodika” nosaka, ka projekta iesniegumā ir paredzēti un aprakstīti veselības veicināšanas un slimību profilakses pasākumi, kas veicinās Sabiedrības veselības pamatnostādnēs 2021-2027.gadam sadaļā “Sabiedrības veselības politikas rezultāti un rezultatīvie rādītāji” noteikto politikas rezultātu rezultatīvo rādītāju sabiedrības veselības paradumu maiņai veselības veicināšanas un slimību profilakses jomās uzlabošanu. Vienlaikus norādām, ka projekta iesniegumā nepieciešams sniegt pamatojumu projektā iekļauto veselības veicināšanas un slimību profilakses pasākumu jomu izvēlei (skat. atbildi uz 1.3. jautājumu).*  *Ņemot vērā, ka iepriekšējā projekta darbības periodā pašvaldībās reti tika īstenoti pasākumi, kas vērsti uz atkarību profilaksi un seksuālo un reproduktīvo veselību, primāri tiks vērtēts, vai pašvaldības, iesniedzot projekta pieteikumu, plāno pasākumu īstenošanu šajās jomās.*  */16.08.2024./* |
| 1.3. | Vai ir noteikts % sadalījums, kas projekta iesniegumā jāparedz fiziskām aktivitātēm un kas jāparedz izglītojošām aktivitātēm? | *MK noteikumos nav nodefinēts cik un kāda veida aktivitātēm jābūt iekļautām projekta iesniegumā. Pašvaldībai ir jāizvērtē iespējamo speciālistu iesaistes iespējas, kā arī potenciālo pakalpojuma sniedzēju loku, pēc iespējas nodrošinot plašāku pakalpojuma klāstu.*  *Papildus skaidrojam, ka pie vadlīnijām, ko ir izstrādājis Slimību profilakses un kontroles centrs, ir pievienots pielikums ar pašvaldību profilu analīzi, kurā ir norādīta informācija ar profila analīzi katrā pašvaldībā un projekta iesniegumā primāri ir jāparedz pasākumi problēmjomu mazināšanai.*  *Latvijas reģionu un pašvaldību veselības profili:* [*https://www.spkc.gov.lv/lv/latvijas-regionu-un-pasvaldibu-veselibas-profili*](https://www.spkc.gov.lv/lv/latvijas-regionu-un-pasvaldibu-veselibas-profili)  */16.08.2024./* |
| 1.4. | Kā tiks monitorēts, ka iedzīvotāji būs mainījuši savus ieradumus? | *Iedzīvotāju paradumu maiņu monitorēs Slimību profilakses un kontroles centrs, veicot pētījumu.*  *Skaidrojam, ka Slimību profilakses un kontroles centrs katru otro gadu veic šādu iedzīvotāju paradumu pētījumu un dati tiks iegūti no veiktā pētījuma. Iegūtos datus Veselības ministrija ievadīs KPVIS. Finansējuma saņēmējiem šāda prasība nav noteikta.*  */16.08.2024./* |
| 1.5. | Vai finansējuma saņēmējs var piešķirt KPVIS lietošanas tiesības citiem lietotājiem? | *KPVIS funkcionalitāte ļauj nodrošināt un piešķirt pieeju KPVIS citiem lietotājiem, piemēram, sadarbības partnerim. Lai to varētu izdarīt, ir jāpārliecinās, ka e-vides lietotājam ir šādas tiesības sistēmā:*  *• e-vides lietotājs ir Paraksttiesīgā persona;*  *• e-vides lietotājs ir Iestādes administrators.*  *Ja lietotājam ir piešķirtas tiesības administrēt citus konkrētās iestādes/organizācijas e-vides lietotājus, tad sadaļā Lietotāju pārvaldība ir pieejama poga <Pievienot jaunu lietotāju>, kuru nospiežot tiek atvērta forma jauna lietotāja datu ievadei.*  *Pievienotajā hipersaitē detalizēti aprakstīts par lietotāju pārvaldību, par jaunu lietotāju pievienošanu un tiesību deleģēšanu: <https://elrg.cfla.gov.lv/index.php/Sist%C4%93mas_sada%C4%BCas_(2021.-2027.)#Lietot.C4.81ju_p.C4.81rvald.C4.ABba>*  *Vienlaikus jāievēro Līguma vispārīgo noteikumu (Projektu iesniegumu atlases nolikuma 3.pielikums) 4.3. punktā noteiktais, ka Sadarbības partnerim nedeleģē atbildību par Likuma18. panta pirmajā daļā noteiktajiem Finansējuma saņēmēja pienākumiem, kā arī Maksājuma pieprasījumu iesniegšanu Sadarbības iestādē.*  */16.08.2024./* |
| 1.6. | Lūdzam skaidrot pasākuma ilgumu horizontālā principa rādītājam "Vienlīdzība, iekļaušana, nediskriminācija un pamattiesību ievērošana" – atbalstu saņēmušo sociālās atstumtības un nabadzības riskam pakļauto personu skaits – sasniegšanu, ja persona piedalās veselības veicināšanas vai slimību profilakses pasākumā un pasākums ilgst vairāk nekā astoņas stundas, tās ir astronomiskās vai akadēmiskās stundas? | *Rādītājā ieskaita mērķa grupas personas, kuras piedalījušās pasākumā, kas ilgst vairāk kā 8 astronomiskās stundas. Mērķa grupas personas, kuras piedalījušās pasākumā, kas ilgst 8 astronomiskās stundas vai mazāk, netiek ieskaitītas minētajā horizontālā principa rādītājā.*  *Vēršam uzmanību!!! Neatkarīgi no tā vai projekta iesniegumā tiek vai netiek plānoti pasākumi, kuru ilgums pārsniedz 8 stundas, KPVIS darbībām ir jāpiesaista horizontālais princips “Vienlīdzība, iekļaušana, nediskriminācija un pamattiesību ievērošana” atbilstības rādītājs: atbalstu saņēmušo sociālās atstumtības un nabadzības riskam pakļauto personu skaits (VINPI\_04). Gadījumā, ja darbības ietvaros netiks īstenoti pasākumi virs 8 stundām, tad šim HP rādītājam rezultāts būs “0”.*  *Visos projektos jābūt iekļautam HP rādītājam VINPI\_04!*  */16.08.2024./* |
| 1.7. | Kopējais projekta attiecināmais finansējums sastāda 85% Eiropas Sociālā fonda Plus finansējumu un 15% valsts budžeta finansējumu, vai pašvaldībai no saviem līdzekļiem jānodrošina 15% finansējuma apmērs? | *Atbilstoši MK noteikumu 12.punktam, Eiropas Sociālā fonda Plus finansējuma apmērs nepārsniedz 85 procentus no projekta kopējā attiecināmā finansējuma. Līdz ar to valsts budžeta līdzfinansējums tiek nodrošināts 15 procentu apmērā.*  *Minētais ir attiecināms uz tiem projektiem, kuros pašvaldība projekta īstenošanā neiesaistās ar savu līdzfinansējumu, nodrošinot, lai projekta kopējās attiecināmās izmaksas pārsniegtu minimālo noteikto izmaksu slieksni 200 000 euro.*  *Ja pašvaldība, kurai piešķirtais finansējums nepārsniedz 200 000 euro, izlemj piedalīties ar savu finansējumu, lai to pārsniegtu, tad kopējā finansējuma procentuālais sadalījums mainīsies, jo zināmu procentu sastādīs arī trešais līdzfinansējuma veids - pašvaldības līdzfinansējums.*  */16.08.2024./* |
|  |  |  |
| Īstenošanas nosacījumi | | |
| 2.1. | Vai projekta darbību īstenošanu var uzsākt pirms projekta iesnieguma iesniegšanas? | *Jā, var. MK noteikumu 13.punkts nosaka, ka izmaksas ir attiecināmas, ja tās atbilst MK noteikumos minētajām izmaksu pozīcijām un ir radušās ne agrāk par 2023. gada 1. jūliju, ievērojot, ka ir noslēdzies ES fondu 2014. – 2020. gada plānošanas perioda īstenotais projekts, atbilstoši MK noteikumu anotācijā noteiktajam.*  *Projektā neiekļauj darbības, kas ir pabeigtas pirms projekta iesniegšanas.*  */16.08.2024./* |
| 2.2. | Kāds būs maksājumu pieprasījumu iesniegšanas periods? | *Maksājuma pieprasījuma pārskata periods būs 6 mēneši.*  */16.08.2024./* |
| 2.3. | Kāda veida informācija būs jāievāc, jāglabā un jānodod atskaitēs projekta īstenotājiem? | *Par pasākumiem, līdzīgi, kā iepriekš, ir jāuzglabā izmaksas pamatojošie dokumenti (iepirkumu dokumentācija, līgumi, rēķini, dalībnieku saraksti, konta izraksts, u.c.), kurus Aģentūra palūgs pie Maksājuma pieprasījuma iesniegt izlases veidā. Papildus pasākumos virs 8 stundām būs jāuzkrāj informācija par dalībniekiem un reizi gadā jāiesniedz pārskats (anketas paraugs būs pieejams Aģentūras mājas lapā).*  */16.08.2024./* |
| 2.4. | Kā saprotams un domāts par aktivitātēm - "traumatisma mazināšana"? | *Uzsvars tiek likts uz bērnu traumatismu (var būt gan ielas, gan sadzīves, gan sporta traumatisms). Galvenās sadzīves traumas bērniem ir sasitumi, ievainojumi rotaļu laikā, apdedzinājumi, saspiedumi, barības vada apdegumi, elektrotraumas. Tātad pamatā domāti ir pasākumi bērnu traumatisma novēršanai. Tomēr projektā var plānot arī izglītojošas un interaktīvas nodarbības traumatisma mazināšanai senioriem.*  *Papildus lūdzam skatīt minētās tēmas aprakstu atlases nolikuma pielikumā "Atbalstāmo un neatbalstāmo pasākumu un speciālistu piemēri", kas atrodams arī* [*VM mājas lapā*](https://www.vm.gov.lv/lv/media/14184/download?attachment)*:* [*https://www.vm.gov.lv/lv/4122-veselibas-veicinasanas-un-slimibu-profilakses-pasakumu-istenosana-vietejai-sabiedribai*](https://www.vm.gov.lv/lv/4122-veselibas-veicinasanas-un-slimibu-profilakses-pasakumu-istenosana-vietejai-sabiedribai)  */16.08.2024./* |
| 2.5. | Vai 8 stundas ir, ja pasākums ilgst vienā reizē 8 stundas vai, piemēram, 8 peldēšanas x 1 stunda arī skaitās 8 stundas? | *MK noteikumu 36.punktā minētais 8 stundu nosacījums attiecas uz pasākumiem, kuri notiek ilgāk par 8 stundām, piemēram, dalība nometnē. Ja peldēšanas nodarbība ilgst 1 stundu, tad dalībnieki nav jāanketē un par tiem dati nav jāuzkrāj. Par minēto pasākumu norisi būs jāiesniedz dalībnieku saraksti.*  *Skaidrojam, ka nav jāsummē visu viena cikla ietvaros nodrošināto nodarbību kopējais laiks.*  */16.08.2024./* |
| 2.6. | Ja tiek rīkota dienas nometne, katru dienu 7 h garumā ( 5dienas pēc kārtas), vai tas skaitīsies pasākums virs 8 stundām? | *Tas būs kā 1 pasākums, kas kopsummā pārsniedz 8 stundas, līdz ar to jāveic personu anketēšana un jāuzkrāj dalībnieku dati.*  */16.08.2024./* |
| 2.7. | Vai ir iespējams paredzēt, ka mērķa grupa līdzfinansē paši dalību pasākumos? Piemēram, ka peldētāji pensionāri varētu maksāt 1 eur par reizi? | *Projekta pasākumos nav atbalstāma mērķa grupas dalības līdzfinansēšana. Ņemot vērā, ka projekta mērķa grupa ir "īpaši nabadzības, sociālās un teritoriālās atstumtības riskam pakļautie iedzīvotāji", tad jebkura apjoma dalības maksa var būt ierobežojums un kādam liegt iespēju piedalīties, tamdēļ pasākumu dalības maksas nav atbalstāmas. Jebkurš projekta īstenošanas gaitā saņemtais līdzfinansējums (izņemot pašvaldības) tiek pielīdzināts gūtajiem ieņēmumiem un ir atskaitāms no projekta kopējām attiecināmajām izmaksām.*  */16.08.2024./* |
| 2.8. | Kas ir sociāli atbildīgs iepirkums? | *Sociāli atbildīgs publiskais iepirkums ir tāds publiskais iepirkums, kurā pretendentu atlases prasībās, tehniskajās specifikācijās vai līguma izpildes noteikumos ir paredzēts kāds nosacījums, kas veicina noteiktu mazaizsargātu sociālo grupu nodarbinātību (piemēram, personu ar invaliditāti nodarbināšanu līguma izpildē), pienācīgu darba apstākļu nodrošināšanu (piemēram, izsekojot piegādes ķēdi, tiek nodrošināts, ka ražošanā nav izmantots bērnu darbs vai darbaspēkam ir nodrošināti cilvēcīgi apstākļi), labāka atalgojuma nodrošinājumu u.c.*  *Iepirkumu uzraudzības biroja mājas lapā publicēts visaptverošs materiāls par “Sociāli atbildīgu publisku iepirkumu” (skatīt šeit* [*https://www.iub.gov.lv/lv/socialais-iepirkums*](https://www.iub.gov.lv/lv/socialais-iepirkums)*)*  *Aģentūras organizēts pasākums “Labās prakses seminārs” (skatīt šeit* [*https://www.cfla.gov.lv/lv/notikums/laba-prakse-es-fondu-projektu-istenosana-pavasaris-2024?date=0*](https://www.cfla.gov.lv/lv/notikums/laba-prakse-es-fondu-projektu-istenosana-pavasaris-2024?date=0) *)*  */16.08.2024./* |
| 2.9. | Kā sociāli atbildīgs iepirkums tiks vērtēts pie zemākās cenas principa un vai šī prasība nebūs ierobežojoša? | *Publisko iepirkumu likums paredz izvēlēties atbilstošāko nevis lētāko piedāvājumu.*  *Arī MK noteikumu 37.1.apakšpunkts nosaka, ka īstenojot projektu, iepirkumus, kas nepieciešami atbalstāmo darbību īstenošanai, veic kā sociāli atbildīgus iepirkumus, tai skaitā nodrošina vides prasību integrāciju preču un pakalpojumu iepirkumos (zaļais publiskais iepirkums) un atbilstoši Eiropas Savienības un Latvijas Republikas iepirkumus regulējošo normatīvo aktu prasībām īsteno atklātu, pārredzamu, nediskriminējošu un konkurenci nodrošinošu procedūru,*  *Līdz ar to ir jāparedz nepieciešamie kritēriji, piemēram, nodrošinot pasākumu, ir jābūt nodrošinātai vides pieejamībai personām ar funkcionāliem traucējumiem.*  */16.08.2024./* |
| 2.10. | Kāda ir avansa maksājuma saņemšanas kārtība un cik ātri tiks veikts maksājums? | *Atbilstoši Aģentūras mājas lapā pievienotajai vienošanās par Eiropas Savienības fonda projekta īstenošanu 1.pielikuma “Līguma vispārīgie noteikumi” 8.5.apakšpunktam, Aģentūra 80 dienu laikā pārbauda un pieņem lēmumu par avansa apmaksu pilnā vai daļējā apjomā, vai noraida. Praksē Aģentūra avansa maksājumu pieprasījumus izskata un apmaksu veic vidēji 1-2 nedēļu laikā pēc pamatojošo dokumentu saņemšanas.*  *Avansa maksājuma saņemšanai, finansējuma saņēmējs pēc līguma noslēgšanas, izmantojot KPVIS funkcionalitāti, iesniedz avansa maksājuma pieprasījumu, pievienot informāciju par plānoto avansa izlietojumu un citus pamatojošos dokumentus (ja attiecināms).*  *Papildus skaidrojam, ka avansa maksājuma summu var pieprasīt pa daļām, iesniedzot avansa Maksājuma pieprasījumu par katru daļu atsevišķi.*  *Izmaksātais avanss ir jāizlieto sešu mēnešu laikā saimnieciskā gada ietvaros.*  */16.08.2024./* |
| 2.11. | Vai avansa saņemšanai ir jāatver konts Valsts kasē? | *Projekta īstenošanai ir jāatver konts Valsts kasē. Uz atvērto kontu tiks veikti visi maksājumi, tajā skaitā, avansa maksājums.*  */16.08.2024./* |
| 2.12. | Kā pareizi atlasīt mērķa grupu individuālajām konsultācijām, piemēram, smilšu terapija bērniem ar invaliditāti, ja finansējums nepietiek visiem? | *Vēršam uzmanību, ka nodarbības ar smiltīm ir atbalstāmas tikai bērniem ar invaliditāti ar psihisko veselību veicinošu mērķi (skatīt dokumentu "Atbalstāmo un neatbalstāmo pasākumu un speciālistu piemēri"). Papildus informējam, ka projekta ietvaros ir jānodrošina iespēja visām ieinteresētajām mērķa grupas personām, šajā gadījumā bērniem ar invaliditāti, brīvi pieteikties konkrētam pasākumam, t.i., pasākumiem ir jābūt brīvi pieejamiem. Ja vietu skaits ir limitēts, ir jāizstrādā kritēriji pēc kuriem personas tiek iekļautas konkrētajā pasākumā, piemēram, nosakot, ka dalība tiks apstiprināta pirmajām 80 personām to pieteikšanās secībā, ja tiek nodrošināta atbilstība horizontālā principa rādītājam “Personu ar invaliditāti skaits atbalsta saņēmēju vidū”.*  *Vēršam uzmanību, ka atlasot mērķa grupas personas pēc kādiem noteiktiem kritērijiem, piemēram, atbilstošiem slimības simptomiem vai ar konkrētu diagnozi (piemēram, uz kardiologa lekciju nedrīkst atlasīt sirds slimniekus (diagnoze) vai tos, kam ir sāpes sirdī (simptoms)), pasākums tiks kvalificēts kā ārstniecības pakalpojums un ārstniecības pakalpojums projekta ietvaros nav atbalstāms. Tāpat arī**individuālas konsultācijas nav atbalstāmas, jo atbilstoši MK noteikumiem, ir atbalstāmi tikai veselības veicināšanas un slimību primārās profilakses pasākumi, nevis individuālu problēmu risināšana, līdz ar to ir atbalstāmi tikai pasākumi grupās. Par individuālu pieeju (kas nav terapija) varētu lemt un to atbalstīt tikai dalībnieka smagas invaliditātes gadījumos, kad grupu pieeja nav iespējama.*  */16.08.2024./* |
| 2.13. | Vai projekta ietvaros ir attiecināmi individuālie pasākumi, kuru ilgums nepārsniedz 15 minūtes, piemēram, glikozes testa veikšana un glikozes līmeņa noteikšana? | *Jā, šāda veida pasākumi projekta ietvaros ir atbalstāmi.*  */16.08.2024./* |
| 2.14. | Vai būtu jāsludina iepirkums uz baseina nomu, ja baseinu apsaimnieko kapitālsabiedrība? | *Jā, jāsludina iepirkums vai jāorganizē tirgus izpēte (kurš attiecināms). Ja vēlas iepirkt kā PIL 4.panta izņēmumu, tad par konkrēto situāciju ir jākonsultējas ar IUB, jo tajā gadījumā specifiski jāizvērtē atbilstība visiem izvirzītajiem nosacījumiem, ņemot vērā, ka baseinu apsaimnieko komercsabiedrība, kas daļēji pieder pašvaldībai. Projekta iesniegumā nevajadzētu norādīt konkrēto pakalpojuma sniedzēju, jo pakalpojuma sniedzējs būs atkarīgs no iepirkuma rezultāta, kā arī projekta īstenošanas laikā tas var mainīties, kā arī nevajag minēt peldētapmācību norises vietu.*  */16.08.2024./* |
| 2.15. | Vai būtu jāsludina iepirkums uz peldētapmācības speciālistu, ja speciālistu nodrošinās baseina apsaimniekotājs? | *Jā, ir jāsludina iepirkums vai jāorganizē tirgus izpēte (kurš attiecināms), ja neiepērk kā kopīgu pakalpojumu, kurš ietver baseina un trenera pakalpojumu.*  */16.08.2024./* |
| 2.16. | Vai projekta ietvaros būtu attiecināmas nelielu veicināšanas balvu izmaksas? | *Ja pasākums tiek īstenots projekta ietvaros un tam ir sacensību raksturs, tad nelielas veicināšanas balvu izmaksas arī būs attiecināmas. Minētais tiks individuāli vērtēts, izskatot iesniegtos izmaksu pamatojošos dokumentus.*  *Papildus noradām, ka nelielas veicināšanas balvas ir attiecināmas tikai projekta ietvaros organizētos pasākumos kā projekta pasākuma sastāvdaļa.*  */16.08.2024./* |
| 2.17. | Vai projekta ietvaros visiem veicamajiem iepirkumiem ir jābūt sociāli atbildīgiem iepirkumiem un jāatbilst zaļā publiskā iepirkuma prasībām? | *Atbilstoši MK noteikumu apakšpunktam 37.1., projekta ietvaros visi iepirkumi ir jāveic kā sociāli atbildīgi iepirkumi, savukārt vides prasību integrācija, t.i. zaļais publiskais iepirkums, ir jānodrošina veiktajos preču un pakalpojumu iepirkumos.*  *Minētais nosacījums ir iekļauts vienošanās par Eiropas Savienības fonda projekta īstenošanu projekta 1.pielikuma 7.4.5.apakšpunktā, kas publicēts Centrālās finanšu un līgumu aģentūras mājas lapā -*[*https://www.cfla.gov.lv/lv/4-1-2-2*](https://www.cfla.gov.lv/lv/4-1-2-2) *(skat. dokumentu ar nosaukumu “Vienošanās par projekta īstenošanu projekts”).*  */04.09.2024./* |
| 2.18. | Kā projekta ietvaros organizēt policistu/ugunsdzēsēju vadītas izglītojošās nodarbības? | *Ja policists vai ugunsdzēsējs izglītojošo lekciju vada sava pamatdarba laikā sava pamatdarba pienākumu ietvaros, tad tas nav uzskatāms par projekta pasākumu.*  *Savukārt ārpus sava darba laika un pienākumiem gan policisti, gan ugunsdzēsēji ir tiesīgi par maksu vadīt izglītojošus pasākumus tāpat kā ikviens cits projektā iesaistītais speciālists (ārsts, sporta pedagogs u.c.).*  */04.09.2024./* |
| 2.19. | *“Līgumi par lektoriem un nodarbību vadītājiem parasti tiek slēgi un šajās cenu aptaujās/iepirkumos piedalās personas, kas ir reģistrējušās kā saimnieciskās darbības veicēji (nav biedrība). Kā šajos gadījumos veikt cenu aptaujas kā sociāli atbildīgus iepirkumus? Piemēram, ir plānotas 10 lekcijas par veselīgu uzturu un budžets 1000 EUR, un prasība speciālistam ir izglītības atbilstošajā jomā?”* | *Specifiskā atbalsta pasākuma 4.1.2.2. "Veselības veicināšanas un slimību profilakses pasākumu īstenošana vietējai sabiedrībai" 09.07.2024. MK noteikumu Nr.448 nosacījums iepirkumos ievērot Sociāli atbildīgu publisko iepirkumu (turpmāk – SAPI) prasības* ***attiecas uz iepirkumiem****, tādejādi tirgus izpētēm SAPI nav obligāti jāpiemēro. Tomēr, ja pašvaldība vēlās, tad tos var piemērot arī tirgus izpētēs.*    *Vēršam uzmanību, ka, plānojot iepirkumus, rūpīgi jāizvērtē ar kādu iepirkumu procedūru plānojat iepirkt konkrēto preci vai pakalpojumu, jo iepirkuma sliekšņi līdzīgiem iepirkumiem ir nosakāmi visam projektam kopumā, sākot no brīža, kad tiek piešķirts finansējums un top zināma vajadzība, kā arī līdzīga veida iepirkumiem, ko Finansējuma saņēmējs sedz no budžeta līdzekļiem un citiem finanšu avotiem šajā periodā. Atkarībā no plānotās kopējās iepirkumu summas, tiek izvēlēta atbilstoša iepirkumu procedūra, kura tiek piemērota visā projekta īstenošanas laikā.*  *Papildus atgādinām, ka Iepirkumu uzraudzības biroja mājaslapā ir publicēti 14.10.2022. skaidrojumi “Paredzamās līgumcenas noteikšanas pamatprincipi, lai izvēlētos atbilstošu iepirkuma procedūru”. Nosakot plānoto iepirkumu procedūru, aicinām ņemt vērā iepriekš minētos skaidrojumus.* [*https://www.iub.gov.lv/lv/skaidrojums-paredzamas-ligumcenas-noteiksanas-pamatprincipi*](https://eur04.safelinks.protection.outlook.com/?url=https%3A%2F%2Fwww.iub.gov.lv%2Flv%2Fskaidrojums-paredzamas-ligumcenas-noteiksanas-pamatprincipi&data=05%7C02%7Cilze.indrane%40cfla.gov.lv%7Caed67f9ae9494537e4b408dce76866b9%7Cc2d02fb61e644741866ff8f5689ca39a%7C0%7C0%7C638639682793735434%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=COCwp1G2Zq7nX%2B1fjBGRARvQIPmifrjDLHnd6b3UgPo%3D&reserved=0)*.*    *Zemāk minēti daži piemēri, kā SAPI kritēriju piemērot Jūsu pieminētajā gadījumā, iepriekš individuāli izvērtējot, vai tos nosaka kā izslēdzošos kritērijus vai kritērijus, par kuriem tiek piešķirti papildus punkti:*   * *Pasākuma norise ir iekļaujoša un piemērota arī cilvēkiem ar invaliditāti (nodrošināta piekļuve cilvēkiem ratiņkrēslā, nodarbība pielāgota arī personām ar garīga rakstura traucējumiem, u.c.);* * *Pasākuma norise ir iekļaujoša un piemērota arī jaunajiem vecākiem, kuri uz nodarbību drīkst ierasties kopā ar saviem bērniem;* * *Lai veicinātu pasākuma pieejamību plašākai auditorijai, tai skaitā tām mērķa grupas personām, kuras dažādu apstākļu dēļ nevar ierasties klātienē (piemēram, jaunās māmiņas, personas ar invaliditāti vai personas no attāliem reģioniem, u.c.), klātienes pasākumā vienlaicīgi tiek nodrošināta iespēja piedalīties arī attālināti (hibrīdi pasākumi);* * *Pakalpojumu izpildi nodrošina persona, kas ir jaunietis līdz 25 gadu vecumam, persona ar invaliditāti, bezdarbnieks, persona pirmspensijas vecumā vai citas atstumtības riskam pakļautas personas (pasūtītājs izvēlas tās iedzīvotāju grupas, kuru problēmas konkrētajā pašvaldībā ir aktuālas un risināmas).*   *Vēršam Jūsu uzmanību, ka SAPI piemērošanas labā prakse nosaka, ka iepirkumu veicējs iepriekš izvirza mērķus, ko ar SAPI kritērijiem plāno risināt, apzina tirgus iespējas, kā arī sociālos partnerus un tad piemēro savos iepirkumos SAPI kritērijus, balstoties uz šo informāciju.* |
| Vērtēšana un lēmumu pieņemšana | | |
| 3.1. | Kā tiks novērtēta pasākuma ilgtspēja? | *Pasākumu ilgtspēja jāapraksta projekta iesniegumā atbilstoši pašvaldības attīstības plāniem. Projekta iesniegumam var pievienot pašvaldības attīstības plānu, novērtējums tiks veikts projekta iesnieguma vērtēšanas procesā.*  *Skaidrojam, ka atbilstoši “Projektu iesniegumu vērtēšanas kritērijiem un to piemērošanas metodikai”, projekta iesniegumā ir jāparedz pasākumi, kurus pašvaldība plāno īstenot, izmantojot savus cilvēkresursus vai savus finanšu resursus. Prasības izpilde nodrošināma projekta iesnieguma vērtēšanas procesā un pēc projekta apstiprināšanas uzraudzība netiek plānota, attiecīgi pirms projekta apstiprināšanas tiks vērtēta pašvaldības norādītā informācija par savu resursu ieguldījumu un tā īstenošanas iespēju pēc projekta apstiprināšanas.*  */16.08.2024./* |
| 3.2. | Kas ir plānoto izmaksu apliecinošie dokumenti, ja iepirkumi un cenu aptaujas tiks veiktas pēc projekta apstiprināšanas pirms attiecīgās darbības īstenošanas? | *Veiktās cenu aptaujas, lai noskaidrotu vidējās pakalpojumu izmaksas, uz kā pamata tiek veidots projekta budžets. 2014-2020 plānošanas periodā īstenotā projekta ietvaros noslēgtie pakalpojumu līgumi, u.c. dokumenti, kas pamato projekta budžetā iekļautās izmaksas.*  *Cenu pamatojumam drīkst izmantot arī iepriekš pašvaldībām nosūtītās pasākumu izmaksu likmes, kuras tika izstrādātas un aprēķinātas no 2014-2020 plānošanas perioda visu pašvaldību faktiskajām izmaksām 9.2.4.2. pasākuma ietvaros īstenotajiem projektiem, norādot uz to atsauci.*  *Papildus skaidrojam, ka par katru projekta budžeta pozīciju ir nepieciešams pievienot pamatojumu/skaidrojumu.*  *Izmaksu aprēķinam un pamatojumam var izveidot tabulu, kurā ir norādīta informācija par katra plānotā pasākuma skaitu, izcenojumu un atsauci uz izmaksu pamatojumu, piemēram, atbilstoši publiski pieejamai informācijai mājaslapā, baseina vienas stundas/celiņa noma maksā xxx eur, pievienojot hipersaiti uz cenrādi vai pievienojot veikto tirgus izpēti.*  */16.08.2024./* |
| 3.3. | Cik un kādas horizontālā principa darbības ir jāparedz projekta iesniegumā? | *Lai projekta iesniegums tiktu apstiprināts, projekta iesniegumā ir jābūt iekļautām vismaz 3 vispārīgajām horizontālā principa darbībām, vismaz 3 specifiskajām horizontālā principa darbībām un vismaz 1 horizontālā principa rādītājam.*  *Plānotajām vispārējām horizontālā principa darbībām jāaptver visas vispārīgo darbību jomas - komunikācijas un vizuālās identitātes, projekta vadību un īstenošanu un publiskos iepirkumus, no katras jomas projektā iekļaujot vismaz vienu vispārīgo horizontālā principa darbību.*  */16.08.2024./* |
| 3.4. | Kā tiek noteikts horizontālā principa “Vienlīdzība, iekļaušana, nediskriminācija un pamattiesību ievērošana” atbilstības rādītāja - atbalstu saņēmušo sociālās atstumtības un nabadzības riskam pakļauto personu skaits? Vai pašvaldība pati nosaka skaitlisko vērtību vai tā ir nodefinēta? | *Horizontālā principa rādītājam nav jānosaka ne sākuma, ne beigu vērtība, tas ir uzkrājošais rādītājs un projekta īstenošanas laikā tiks norādīts faktiskais rādītājam atbilstošais personu skaits, kas piedalās pasākumos, kuri ilgst vairāk kā 8 stundas. Informācija par horizontālā principa rādītāju tiks sniegta maksājuma pieprasījuma ietvaros.*  */16.08.2024./* |
|  |  |  |
| Attiecināmās izmaksas | | |
| 4.1. | Vai netiešo izmaksu 7% likme ir jāieplāno obligāti? | *Skaidrojam, ka netiešās attiecināmās izmaksas ir projekta attiecināmās izmaksas, kas nav tieši saistītas ar projekta mērķu sasniegšanu, bet atbalsta un nodrošina atbilstošus apstākļus projekta veicamo darbību realizācijai un projekta rezultātu sasniegšanai. Tās nav obligātas, bet aicinām tās projektā tomēr paredzēt.*  *Netiešo izmaksu likme KPVIS tiek aprēķināta automātiski, ievadot informāciju pārējās budžeta pozīcijās.*  */16.08.2024./* |
| 4.2. | Vai pareizi saprotam, ka finansējumu aktivitātēm un atalgojumam iegūst sākotnēji no visas summas atņemot 7% netiešās izmaksas un tad atlikusī summa ir tā summa, ko atvēlēt šim mērķim? | *Atbilstoši MK noteikumiem projektā var plānot tiešās attiecināmās izmaksas, netiešās attiecināmās izmaksas un neparedzētos izdevumus.*  *Tiešajās attiecināmajās izmaksās ietilpst projekta vadības un īstenošanas nodrošināšanas izmaksas; komunikācijas un vizuālās identitātes prasību nodrošināšanas pasākumu izmaksas; veselības veicināšanas un slimību profilakses pasākumu izmaksas; veselības parametru paškontroles ierīču un inventāra iegādes izmaksas; transporta, tai skaitā specializētā transporta, izmaksas; horizontālā principa “Vienlīdzība, iekļaušana, nediskriminācija un pamattiesību ievērošana” darbību īstenošanas izmaksas un neparedzētie izdevumi.*  *Neparedzētos izdevumus var plānot līdz 2% no projekta kopējām tiešajām attiecināmajām izmaksām.*  *Projekta vadības un īstenošanas nodrošināšanas izmaksas sastāda 10% no pārējām tiešajām izmaksām.*  *Netiešās attiecināmās izmaksas sastāda 7% no tiešajām attiecināmajām izmaksām.*  *Skaidrojam, ka KPVIS ir izveidota funkcionalitāte, kura automātiski aprēķina netiešo attiecināmo izmaksu likmi un projekta vadības un īstenošanas nodrošināšanas izmaksu likmi, vadoties no ievadīto pārējo tiešo izdevumu kopsummas.*  *Minētā funkcionalitāte tiek nodrošināta jau projekta sagatavošanas posmā.*  */16.08.2024./* |
| 4.3. | Vai iesniedzot maksājuma pieprasījumu, pašiem ir jāaprēķina netiešās izmaksas un atlīdzības izmaksas? | *KPVIS ir izveidota funkcionalitāte, kura automātiski aprēķina netiešo attiecināmo izmaksu likmi un projekta vadības un īstenošanas nodrošināšanas izmaksu likmi, vadoties no maksājuma pieprasījumā iekļautajām tiešajām attiecināmajām izmaksām.*  *Skaidrojam, ka netiešās attiecināmās izmaksas un projekta vadības un īstenošanas nodrošināšanas izmaksas tiks attiecinātas (izmaksātas) proporcionāli apstiprinātajām un apgūtajām tiešajām izmaksām.*  */16.08.2024./* |
| 4.4. | Vai ir obligātas projekta vadības izmaksas? Vai to var novirzīt uz īstenošanu? | *MK noteikumu Nr.448 22.1.apakšpunktā minētās atbalstāmās darbības ietvaros- projekta vadības un īstenošanas nodrošināšana, var plānot tiešās attiecināmās personāla izmaksas, piemērojot vienoto likmi 10% apmērā no pārējām projekta tiešajām attiecināmajām īstenošanas izmaksām.*  *Plānojot projekta vadības un īstenošanas nodrošināšanas ietvaros veicamās darbības, ir jāizvērtē kāds personāls un uz kādu noslodzi būs nepieciešams. Nav noteikta obligāta prasība projektā paredzēt finansējumu projekta vadības personālam (pašvaldība vadības personāla izmaksas var segt no saviem līdzekļiem), tādējādi šīs izmaksas var novirzīt projekta īstenošanai.*  *Papildus skaidrojam, ka personāla izmaksu likme KPVIS tiek aprēķināta automātiski, ievadot informāciju pārējās budžeta pozīcijās.*  */16.08.2024./* |
|  |  |  |
| Projekta iesnieguma aizpildīšana un pielikumi | | |
| 5.1. | Vai projekta nosaukums var palikt tāds pats, kāds bija iepriekš? | *Jā, projekta nosaukums var būt tāds pats, kāds ir bijis iepriekš.*  */16.08.2024./* |
| 5.2. | Vai pieteikuma veidlapas aizpildīšanas laikā, var iedod tiesības arī sadarbības partnerim aizpildīt pieteikuma veidlapu? | *Jā, šāda iespēja ir Persona, kurai KPVIS ir piešķirtas iestādes administratora tiesības, var piešķirt piekļuves tiesības nepieciešamajiem lietotājiem, izmantojot KPVIS lietotāja profilā pieejamo funkcionalitāti.*  *Vairāk informācijas atradīsiet šeit:* [*https://elrg.cfla.gov.lv/index.php/Sist%C4%93mas\_sada%C4%BCas\_(2021.-2027.)#Lietot.C4.81ju\_p.C4.81rvald.C4.ABba*](https://elrg.cfla.gov.lv/index.php/Sist%C4%93mas_sada%C4%BCas_(2021.-2027.)#Lietot.C4.81ju_p.C4.81rvald.C4.ABba)  */16.08.2024./* |
| 5.3. | Kurā projekta iesnieguma sadaļā tiek pievienoti kopā ar projekta iesniegumu iesniedzamie dokumenti, kas pamato projekta budžetā norādīto izmaksu pamatotību? | *Izmaksas pamatojošie dokumenti ir pievienojami KPVIS projekta iesnieguma sadaļā “Obligātie pielikumi”.*  */16.08.2024./* |
| 5.4. | Vai projekta iesniegumā informāciju var vadīt pakāpeniski un vai ievadīto informāciju ir iespējams koriģēt/labot? | *Projekta iesniegumā informāciju var ievadīt pakāpeniski. Projekta iesnieguma datu laukos informācija saglabājas automātiski. Projektu iesniegumu var atvērt, papildināt un labot neierobežoti, līdz projekta iesnieguma iesniegšanas brīdim.*  */16.08.2024./* |
| 5.5. | Vai uz projekta iesniegšanas brīdi mums ir jāsaplāno pasākumi/nodarbības visam projekta īstenošanas periodam? | *Jā, pasākumi ir jāsaplāno visam projekta īstenošanas periodam. Ja radīsies nepieciešamība un mainīsies sākotnēji plānotais, projekta īstenošanas laikā varēs veikt grozījumus.*  */16.08.2024./* |
| 5.6. | Ja tiek plānotas vingrošanas nodarbības, uzreiz ir jāizdala – cik paredzētas bērniem, cik senioriem, cik grūtniecēm (tā katra ir atsevišķa apakšdarbība)? | *Tā kā ļoti iespējams, ka katras minētās nodarbības iepirksiet atsevišķi, jo prasības speciālistiem un nodarbību saturs tomēr atšķirsies, kā arī, plānojot atsevišķi, projekta iesniegumā varēsim identificēt, kādām mērķa grupām pasākumi plānoti, tad piemērā minētās nodarbības vienkāršības labad iesakām plānot kā atsevišķas apakšdarbības.*  */16.08.2024./* |
| 5.7. | Kā pareizi ieplānot šo apakšdarbību rezultātu skaitliskā izteiksmē (vai tie ir noslēgtie līgumi vai īstenoto pasākumu skaits)? | *Darbību rezultāts ir īstenoto pasākumu skaits, piemēram, 30 peldētapmācības nodarbības bērniem, 30 peldēšanas nodarbības grūtniecēm, 40 ūdens aerobikas nodarbības senioriem, 10 diennakts nometnes, 3 veselības dienas.*  */16.08.2024./* |
| 5.8. | Vai budžeta kopsavilkumā budžeta pozīcijas kodā 13.1. “Veselības veicināšanas un slimību profilakses pasākumu izmaksas” sadaļā “Projekta darbības numurs” drīkst norādīt visus apakšdarbību numurus, respektīvi, neizdalot katras apakšdarbības (pasākuma) izmaksas atsevišķi? | *Attiecībā uz budžetu, budžeta pozīcijas kodā 13.1. “Veselības veicināšanas un slimību profilakses pasākumu izmaksas” sadaļā “Projekta darbības numurs” drīkst norādīt visus apakšdarbību numurus, kuri attiecas uz sadaļas 13.1. izmaksām. Lai projekta īstenošanas laikā izvairītos no vairākkārtējiem budžeta grozījumiem, pārdalot finansējumu no vienas pozīcijas uz citu, ir ieteicams visu veselības veicināšanas un slimību profilakses pasākumu izmaksu kopsummu plānot vienā budžeta kodā (13.1.) un detalizētu izmaksu sadalījumu pa plānotajām apakšdarbībām atspoguļot Excel tabulā – detalizētā budžeta izklāstā, kuru pievieno projekta iesnieguma sadaļā “Obligātie pielikumi”. Papildinot iepriekš teikto, vēršam uzmanību, ka Transporta, tai skaitā specializētā transporta, izmaksas (13.3.kods) un Horizontālā principa "Vienlīdzība, iekļaušana, nediskriminācija un pamattiesību ievērošana" darbību īstenošanas izmaksas (13.4.kods), ja par tām noslēgts atsevišķs līgums, kā arī Veselības parametru paškontroles ierīču un inventāra iegādes izmaksas (13.2.kods) ir plānojamas atsevišķos budžeta kodos.*  */16.08.2024./* |
| 5.9. | Kādu projekta īstenošanas vietu norādīt KPVIS, ja projekts tiks īstenots visā novada teritorijā? | *Atbilstoši 4.1.2.2. pasākuma “Veselības veicināšanas un slimību profilakses pasākumu īstenošana vietējai sabiedrībai” projektu iesniegumu atlases nolikuma 1.pielikumam “Projekta iesnieguma aizpildīšanas veidlapa” (pieejams*[*https://www.cfla.gov.lv/lv/4-1-2-2*](https://eur04.safelinks.protection.outlook.com/?url=https%3A%2F%2Fwww.cfla.gov.lv%2Flv%2F4-1-2-2&data=05%7C02%7Cilze.indrane%40cfla.gov.lv%7Cf45cd9bdbe0b4487d58e08dcc27b5b05%7Cc2d02fb61e644741866ff8f5689ca39a%7C0%7C0%7C638599082257121887%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=J%2BBiHk1692QP%2BQYwGc83wt2LCI1ahw4x%2B3sl%2FzQNmLg%3D&reserved=0)*) KP VIS sadaļā “Projekta īstenošanas vieta” ir jānorāda projekta īstenošanas vietas – konkrētās ēkas adrese un kadastra numurs/apzīmējums, t.i., pašvaldības juridiskā adrese un tās kadastra numurs, savukārt ailē “Projekta īstenošanas vietas apraksts” ir jānorāda informācija par novadu, kurā plānots īstenot projektu. Ja nepieciešams, aprakstā iekļauj informāciju arī pagastu griezumā.*  */04.09.2024./* |
| 5.10. | Vai projekta iesniegumā var veidot jaunas HP darbības, vai jāizvēlas tikai no KP VIS piedāvātajām? | *KP VIS funkcionalitāte paredz iespēju projekta iesniegumā piesaistīt gan HP darbības no piedāvātā saraksta, gan pievienot jaunas HP darbības (saraksta apakšā izvēloties opciju “Pievienot jaunu HP darbību”).*  *Ja projekta iesniegumā ir plānots pievienot jaunu/-as HP darbības, aicinām iepazīties ar Labklājības ministrijas vadlīniju horizontālā principa “Vienlīdzība, iekļaušana, nediskriminācija un pamattiesību ievērošana” īstenošanai un uzraudzībai (2021-2027)” 8. sadaļu “Vispārīgo un specifisko horizontālā principa darbību piemēri” (skat. šeit:* [*https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-2021-2027*](https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-2021-2027) *).*  */24.09.2024./* |
| 5.11. | Vai projekta iesniegumā var veidot jaunus rādītājus (paredzot pasākumu/nodarbību/nometņu skaitu)? | *Jā, projekta iesniegumā var un ir nepieciešams katrai projekta darbībai/apakšdarbībai pievienot darbību rezultātus paredzot pasākumu/nodarbību/nometņu skaitu.*  *KP VIS funkcionalitāte paredz iespēju projekta iesniegumā piesaistīt gan rādītājus no piedāvātā saraksta (HP VINPI), gan pievienot darbību rezultātus (saraksta apakšā izvēloties opciju “Pievienot darbības rezultātu”).*  */24.09.2024./* |
|  |  |  |
| Sadarbības partneri | | |
| 6.1. | Ko nozīmē sadarbības partneris? | *Sadarbības partneris ir cita pašvaldība ar kuru noslēgts sadarbības līgums par projekta īstenošanu, lai nodrošinātu projekta minimālo attiecināmo izmaksu kopsummu.*  *Skaidrojam, ka MK noteikumu 31.punktā ir noteikts projekta iesnieguma minimālajam kopējā attiecināmā finansējuma apmēram ir jābūt lielākam par 200 000 euro, t.i. vismaz 200 001 euro.*  *Ja MK noteikumu pielikumā norādītais pieejamais individuālais attiecināmais finansējums nesasniedz 200 001 euro, projekta iesniedzējs sadarbības partnera statusā var piesaistīt citu pašvaldību (vai vairākas), kas minētas šo noteikumu pielikumā, lai sasniegtu projekta minimālo kopējo attiecināmo finansējumu.*  */16.08.2024./* |
| 6.2. | Vai ar sadarbības partneri jānoslēdz sadarbības līgums uz projekta iesniegšanas brīdi? | *Ar sadarbības partneri ir jānoslēdz sadarbības līgums pirms projekta iesnieguma iesniegšanas un parakstītais sadarbības līgums jāpievieno projekta iesniegumam.*  *Finansējuma saņēmējs ar sadarbības partneri slēdz sadarbības līgumu, ievērojot 2023. gada 13. jūlija MK noteikumos Nr. 4708 “Kārtība, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā” (turpmāk - MK noteikumi Nr.408) noteiktās minimālās prasības par informāciju, kas finansējuma saņēmējam jāiekļauj sadarbības līgumā.*  ***Vēršam uzmanību, ka sadarbības līgumā iekļauj vismaz šādus nosacījumus:***  *•* *projekta budžeta pa izmaksu veidiem (projekta vadības izmaksas, netiešās izmaksas un pārējās tiešās izmaksas) sadalījumu starp finansējuma saņēmēju un sadarbības partneri;*  *•* *pārskatu un citas informācijas iesniegšanas kārtība un termiņi.*  */16.08.2024./* |
| 6.3. | Vai un kā sadarbības partneris var saņemt maksājumu? | *Pēc maksājuma pieprasījuma apstiprināšanas, visu maksājuma pieprasījuma ietvaros apstiprināto ESF+ un valsts budžeta finansējuma summu Aģentūra pārskaita finansējuma saņēmējam (vadošajam partnerim). Par savstarpējo norēķinu kārtību, kādā finansējuma saņēmējs veic norēķinus ar sadarbības partneri par viņa attiecināto un apstiprināto maksājuma pieprasījuma izmaksu daļu, t.sk. avansa maksājumus, partneri vienojas Sadarbības līgumā un Aģentūra to izpildi neuzrauga.*  *Papildus skaidrojam, ka MK noteikumu anotācijā ir norādīts, ka Finansējuma saņēmēji, kuru projektu ietvaros tiks piesaistīti sadarbības partneri, sadarbības partnerim piešķirto projekta finansējuma daļu, kas noteikta šo MK noteikumu pielikumā, pārskaita izmantojot transfertu.*  *Detalizētāka informācija pieejama šeit:* [*https://tapportals.mk.gov.lv/annotation/7f4b2b0c-abdb-401a-b690-eafd9eeb60ad*](https://tapportals.mk.gov.lv/annotation/7f4b2b0c-abdb-401a-b690-eafd9eeb60ad)*#*  */16.08.2024./* |
| 6.4. | Kas sniedz projekta atskaites? | *Projekta atskaites sagatavo un iesniedz finansējuma saņēmējs (vadošais partneris).*  *Papildus skaidrojam, ka vadošais partneris var piešķirt sadarbības partnera nozīmētajai personai KPVIS lietošanas tiesības, tādejādi nosakot, ka sadarbības partneris KPVIS savada nepieciešamo informāciju par savām veiktajām darbībām un attiecināmajiem izdevumiem. Vienlaikus ievērojot* [*MK noteikumu Nr.408*](https://likumi.lv/ta/id/343827-kartiba-kada-eiropas-savienibas-fondu-vadiba-iesaistitas-institucijas-nodrosina-so-fondu-ieviesanu-20212027-gada-planosanas-perioda?&search=on) *5.2.apakšpunktā noteikto, ka finansējuma saņēmējs nedeleģē sadarbības partnerim maksājumu pieprasījumu iesniegšanu sadarbības iestādē.*  */16.08.2024./* |
| 6.5. | Vai finansējuma saņēmējs (vadošais partneris) var piešķirt KPVIS lietošanas tiesības sadarbības partnera lietotājiem? | *KPVIS funkcionalitāte ļauj nodrošināt un piešķirt pieeju KPVIS sadarbības partnerim. Lai to varētu izdarīt, ir jāpārliecinās, ka e-vides lietotājam ir šādas tiesības sistēmā:*  *• e-vides lietotājs ir Paraksttiesīgā persona;*  *• e-vides lietotājs ir Iestādes administrators.*  *Ja lietotājam ir piešķirtas tiesības administrēt citus konkrētā iestādes/organizācijas e-vides lietotājus, tad sadaļā Lietotāju pārvaldība ir pieejama poga <Pievienot jaunu lietotāju>, kuru nospiežot tiek atvērta forma jauna lietotāja datu ievadei.*  *Pievienotajā hipersaitē detalizēti aprakstīts par lietotāju pārvaldību, par jaunu lietotāju pievienošanu un tiesību deleģēšanu:* [*https://elrg.cfla.gov.lv/index.php/Sist%C4%93mas\_sada%C4%BCas\_(2021.-2027.)#Lietot.C4.81ju\_p.C4.81rvald.C4.ABba*](https://elrg.cfla.gov.lv/index.php/Sist%C4%93mas_sada%C4%BCas_(2021.-2027.)#Lietot.C4.81ju_p.C4.81rvald.C4.ABba)  *Par to, cik un kādu informāciju finansējuma saņēmējs ļaus vadīt KPVIS sadarbības partnerim, ir atkarīgs no sadarbības formas. Atbildība, par iesniegtajiem dokumentiem un finansējuma izlietojumu un apguvi, tiks prasīta no finansējuma saņēmēja (vadošā partnera).*  */16.08.2024./* |
|  |  |  |